BG    BG BG 
 
BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 16.10.2008 
SEC(2008) 2595 
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
Документ , придружаващ  
проект  на предложение  
за директива  на Европейския  парламент  и на Съвета  за изменение  на 
Директива  92/85/EИО на Съвета  за въвеждане  на мерки  за насърчаване  
подобряването  на безопасността  и здравето  по време  на работа  на бременни  
работнички  и на работнички  родилки  или кърмачки  (Десета  специална  директива  
по смисъла  на член  16, параграф  1 от Директива  89/391/ЕИО ) 
Обобщение  на оценката  на въздействието  
 
 
{COM(2008) 637} 
{SEC(2008) 2596} 
 
BG 2   BG  
1. ВЪВЕДЕНИЕ  
Равенството  между  половете  е една  от основните  цели  на Европейския  съюз , която  
трябва  да бъде  постигната  чрез всички  политики  на Съюза1, като в документа  на 
Комисията  Пътна  карта  за равенство  между  жените  и мъжете  (2006—2010 г.)2 е 
подчертана  необходимостта  мъжете  и жените  да участват  в еднаква  степен  на пазара  на 
труда . Равенството  между  половете  е цел и на Европейската  стратегия  за заетост  
(ЕСЗ ) от създаването  ѝ през ноември  1997 г. Политиките  за подкрепа  на 
съвместяването  на професионалния , личния  и семейния  живот , чиято  важност  е вече 
широко  призната , станаха  икономически  императив  със засилването  на демографския  и 
конкурентния  натиск , които  все по-ясно  подчертават  необходимостта  от оптимизиране  
на участието  на пазара  на труда . Освен  това съществува  положителна  корелация  между  
раждаемостта  и участието  на пазара  на труда : в държавите -членки , в които  
раждаемостта  е по-висока , има също  и повече  трудово  заети  жени . 
В Пътната  карта  за равенство  между  жените  и мъжете  (2006—2010 г.) са зададени  
шест  приоритета  за действие , първият  от които  е постигането  на еднаква  степен  на 
икономическа  независимост  за жените  и мъжете . Друг  приоритет  — съвместяването  на 
професионалния , личния  и семейния  живот  — допринася  пряко  за постигането  на 
първия .  
Европейският  парламент  систематично  призовава  към подобряване  на 
съществуващото  законодателство  на Общността  относно  отпуска  по майчинство  и 
родителския  отпуск3: в предложението  си от май 2008 г. за изменение  на насоките  за 
заетостта  той призова  за осигуряване  на схеми  за предоставяне  на отпуск  за отглеждане  
на дете и други  видове  отпуски4.  
Европейските  социални  партньори  също  имат  важна  роля  в областта  на 
съвместяването . През  март  2005 г. те приеха  Рамка  за действие  по отношение  на 
равенството  между  половете , като един  от приоритетите  е действие  за поддържане  на 
равновесието  професионален —личен  живот .  
Комисията  подготви  настоящата  оценка  на въздействието  въз основа  на 
законодателните  варианти  за подобряване  на съвместяването , очертани  по време  на 
втория  етап на консултациите  през 2007 г. със европейските  социални  партньори5. През  
юли 2008 г. социалните  партньори  потвърдиха  намерението  си да започнат  
преговорната  процедура , предвидена  в член  139 от Договора  за ЕО относно  
преразглеждането  на директивата  за родителския  отпуск . Поради  това Комисията  
ограничи  обхвата  на настоящото  предложение  до отпуска  по майчинство , след  като 
социалните  партньори  потвърдиха , че не възнамеряват  да засегнат  тази тема  по време  
на преговорите  помежду  си. Оценката  на въздействието  обаче  обхваща  всички  
                                                 
1 Член  2 и член  3, параграф  2 от Договора  за ЕО. 
2 COM(2006) 92. 
3 Например  Резолюция  2003/2129(INI), P5_TA(2004)0152), точка  26. 
4 http://www.europarl.europa.eu/sides/getD oc.do?pubRef=-//EP// TEXT+TA+P6-TA-2008-
0207+0+DOC+XML+V 0//EN&language=EN . 
5 http://ec.europa.eu/employment_social/social_dialogue/docs/reconciliation2_en.pdf . 
 
BG 3   BG варианти , а не само  този, който  включва  изменение  на условията  за отпуска  по 
майчинство . 
2. ДАННИ  И КОНСУЛТАЦИИ  
Комисията  се консултира  с европейските  социални  партньори  на два етапа  през 2006 и 
2007 г. В отговор  на втория  етап на консултациите , четири  социални  партньора6 
решиха  да създадат  съвместна  работна  група  в контекста  на европейския  социален  
диалог , която  да преразгледа  рамковото  споразумение  относно  родителския  отпуск , 
приложено  към Директива  96/34/ЕО. През  юли 2008 г. те решиха  да започнат  
официални  преговори  относно  родителския  отпуск  в съответствие  с член  138 от 
Договора  за ЕО. 
През  декември  2007 г. Комисията  проведе  консултации  с държавите -членки , за да 
събере  информация  за законодателството  относно  всички  форми  на отпуск  по семейни  
причини  и да се запознае  с възгледите  им относно  вариантите  за неговото  изменение . 
На 3 юли 2008 г. Консултативният  комитет  за равните  възможности  на жените  и 
мъжете7 прие  чрез писмена  процедура  становище  относно  въвеждането  на нови  форми  
на отпуск  (отпуск  по бащинство , отпуск  за осиновяване  и „синовен “ отпуск  за полагане  
на грижи  за член  на семейството  на издръжка )8. Комисията  също  се консултира  с 
помощта  на въпросници  с няколко  европейски  неправителствени  организации  за 
възгледите  им относно  вариантите  за изменение  и допълнение  на съществуващото  
законодателство  относно  уредбата  на отпуските  във връзка  със съвместяването . 
През  декември  2007 г. Комисията  възложи  на групата  ECORYS външно  проучване  
относно  разходите  и ползите  при различните  варианти  за подобряване  на разпоредбите  
в областта  на съвместяването  на служебния , личния  и семейния  живот9. Мрежата  от 
национални  правни  експерти  в областта  на равенството  между  половете  също  
представи  доклад  за националните  мерки  относно  бременността , майчинството  и 
родителските  и бащинските  права  в държавите -членки , както  и доклад  за оценка  на 
националните  мерки  относно  гъвкавото  работно  време10.  
3. ДЕЙСТВАЩА  ПРАВНА  РАМКА  
В две директиви  е засегната  темата  за отпуска  по семейни  причини  и свързаните  права , 
а именно  Директива  92/85/ЕИО11 (наричана  по-долу  „Директива  за отпуска  по 
                                                 
6 ЕКП  (Европейска  конфедерация  на профсъюзите , BUSINESSEUROPE, CEEP ( Европейски  
център  на предприятията  с държавно  участие  ) и UEAPME ( Европейска  асоциация  на 
занаятчиите , малките  и средни  предприятия ). 
7 Сред  членовете  са представители  на държавите -членки , на органите  по въпросите  на 
равенството , на социалните  партньори  и неправителствени  организации . 
8 http://ec.europa.eu/employment_social/gender_equality/docs/2008/opinion_newforms_en.pdf . 
9 http://ec.europa.eu/employment_social/gender_equality/legislation/new_legislation_en.html . 
10 Подробности  на адрес : 
http://ec.europa.eu/employment_social/gender_equality/legislation/bulletin_en.html . 
11 Директива  92/85/EИО на Съвета  от 19 октомври  1992 г. за въвеждане  на мерки  за насърчаване  
подобряването  на безопасността  и здравето  по време  на работа  на бременни  работнички  и на 
работнички  родилки  или кърмачки  (ОВ L 348, 28.11.1992 г., стр. 1). 
 
BG 4   BG майчинство “) и Директива  96/34/ЕО12 (наричана  по-долу  „Директива  за родителския  
отпуск “), които  бяха  приети  съответно  през  1992 и 1996 г. Посочените  директиви  
предвиждат  правото  на отпуск  по майчинство  от най-малко  14 седмици , платен  поне  на 
равнището  на обезщетението  за отпуск  по болест , както  и тримесечен  неплатен  
родителски  отпуск  за всеки  родител , който  в много  държави -членки  може  да бъде  
прехвърлен  на другия  родител . Съществуващите  разпоредби  не определят  нито  
продължителността , нито  точните  условия  на отпуска  за осиновяване , нито  правото  на 
отпуск  по бащинство  или на „синовен “ отпуск  (отпуск  за полагане  на грижи  за членове  
на семейството  на издръжка ). 
Между  държавите -членки  съществуват  явни  различия  по отношение  на политиката  за 
улесняване  на съвместяването . Разпоредбите  относно  отпуска  по майчинство  варират  
между  приблизително  14 и 52 седмици , като размерът  на обезщетението  варира  между  
55 % (до определена  горна  граница ) и 100 % (без горна  граница ). Разпоредбите  относно  
родителския  отпуск  включват  правото  на отпуск  в диапазона  от три месеца  до три 
години . Обезщетението , когато  е предвидено  такова , се предоставя  за период , вариращ  
от 15 дни до две години . Правото  на отпуск  за осиновяване  варира  от 10 дни до същия  
период , както  при родителския  отпуск . В някои  държави -членки  не се предвижда  
обезщетение , а в други  е предвидено  обезщетение , подобно  на това за родителския  
отпуск . В редица  държави -членки  не съществува  право  на отпуск  по бащинство . Когато  
съществува  такова  право , то обхваща  периоди , вариращи  от един  до 10 дни. В някои  
държави -членки  част от родителския  отпуск  е определен  за бащите . В някои  държави -
членки  не е предвидено  никакво  заплащане , в други  е предвидено  заплащане  по плоска  
ставка , достигаща  100 %. В някои  държави -членки  не са предвидени  никакви  
разпоредби  за право  на „синовен “отпуск . Продължителността  варира  между  два и 10 
дни в случая  на дете с увреждания  или болно  дете, а в някои  случаи  и за други  роднини . 
В някои  държави -членки  този вид отпуск  се заплаща  с еднократна  сума  съгласно  
размерите , приложими  при болест , или други  размери . 
3. ОПРЕДЕЛЯНЕ  НА ПРОБЛЕМА  
На равнището  на ЕС вече е призната  необходимостта  да се гарантира  посредством  
политиките  относно  съвместяването , че жените  и мъжете  не са принудени  да избират  
между  пълноценния  личен , семеен  или професионален  живот . Такъв  вид политики  
могат  да дадат  на жените  и на мъжете  действителна  свобода  на избора  в тази област  и 
по-специално  могат  да доведат  до по-висока  заетост  и по-ниска  безработица  сред  
жените . Те могат  също  така да намалят  половата  сегрегация  на пазара  на труда  и да 
премахнат  разликата  в заплащането  между  половете . Дори  обаче  когато  са налице  
различни  видове  гъвкава  организация  на работното  време  в подкрепа  на 
съвместяването , те се използват  в действителност  много  повече  от жените , отколкото  
от мъжете , по причини  на икономическа  принуда , а не по свободен  избор .  
Въпреки  увеличеното  участие  на жените  на пазара  на труда , разликата  в заплащането  
се запази  на 15 % между  2003 и 2007 г., а считано  от 2000 г. е намаляла  само  с един  
                                                 
12 Директива  96/34/ЕО на Съвета  от 3 юни 1996 г. относно  рамковото  споразумение  за родителския  
отпуск , сключено  между  Съюза  на конфедерациите  на индустриалците  и на работодателите  в 
Европа  (UNICE), Европейския  център  на предприятията  с държавно  участие  (CEEP) и 
Европейската  конфедерация  на профсъюзите  (EКП) (OВ L 145, 19.6.1996 г., стp. 4). 
 
BG 5   BG пункт13. Тази  разлика  в заплащането  се дължи  до някъде  на проблемите , пред  които  са 
изправени  жените  при съвместяването  на професионалните  и личните  задължения . 
Един  от важните  фактори , влияещи  върху  участието  на жените  на пазара  на труда , е 
предлагането  на услуги  за грижи  за децата . Детските  заведения  в държавите -членки  не 
са достатъчно  на брой  и не винаги  са адаптирани  към семейните  нужди14. Единствено  в 
Дания  и Португалия  се предлагат  повече  от 30 часа на седмица  формални  услуги  за 
грижи  за над 30 % от децата  на възраст  под три години . Жените  носят  също  основната  
отговорност  за полагането  на грижи  за възрастните  хора .  
Влиянието  на решението  за отглеждане  на деца  върху  участието  на жените  на пазара  
на труда  е огромно . Така  през 2007 г. процентът  на заетост  при жените , които  
отглеждат  деца , беше  само  65,5 % срещу  91,7 % при мъжете , т.е. разлика  от повече  от 
26 пункта . През  2007 г. процентът  на заетост  при жените  на възраст  между  20 и 49 
години  намаля  с около  12 процентни  пункта  след  като им се родиха  деца , докато  този 
при мъжете  нарасна  с около  седем  пункта . Семейните  отговорности  означават , че е по-
вероятно  жените  да работят  на частично  работно  време  в сравнение  с мъжете . Освен  
това съществува  дискриминация  на пазара  на труда , насочена  срещу  майките  (и 
бащите ) с малки  деца  и нисък  процент  на ползване  на родителски  отпуск  от страна  
на бащите . Все пак докато  майките , а не бащите , са тези, които  жертват  участието  си 
на пазара  на труда , когато  им се родят  деца , и се ползват  от разпоредбите  относно  
родителския  отпуск , работодателите  по принцип  ще продължат  да гледат  на жените  
като на по-малко  отдадени  на кариерите  си в сравнение  с мъжете  и е по-малко  вероятно  
да инвестират  в създаването  на възможности  за кариера  на жените .  
4. ИЗХОДЕН  ВАРИАНТ  
Ако не бъде  предприето  ново  действие  на равнище  ЕС, действащите  в момента  
директиви  на ЕС ще останат  в сила  и ще бъдат  запазени  съществуващите  програми  и 
цели . Някои , но не и всички  държави -членки  ще разполагат  с подробни  национални  
правни  разпоредби  относно  мерките  за по-добро  съвместяване . През  2010 г. ще бъде  
извършена  оценка  на Лисабонските  цели  и ще бъдат  определени  нови  насоки  и цели  
съгласно  ЕСЗ. Срокът  на приложение  на Пътната  карта  за равенство  между  жените  и 
мъжете  ще изтече  през 2010 г., но европейските  социални  партньори  ще продължат  
работата  си. 
Ще се запази  обаче  значителната  разлика  в участието  на пазара  на труда  на жените  с 
деца  и това на мъжете  с деца . Държавите -членки  ще се нуждаят  от участието  на повече  
жени  на пазара  на труда , не само  за да решат  проблемите  на застаряващото  общество , 
но и поради  съображения , свързани  с конкурентоспособността  на световно  равнище . 
Поради  това по-голямото  участие  на жените  е жизнено  важно . Държавите -членки  ще се 
нуждаят  също  от стабилно  ниво  на раждаемостта , ако искат  да се справят  с 
демографското  предизвикателство . Онези  от тях, в които  нивото  на заетост  при жените  
е високо  (като Финландия , Швеция , Дания , Нидерландия  и Обединеното  кралство ), 
разполагат  също  с доста  над средните  нива  на раждаемост15. В голяма  степен  
                                                 
13 Определение , използвано  в Евростат : Разликата  в заплащането  между  половете  се изразява  в 
разликата  между  средното  брутно  почасово  възнаграждение  за мъжете  и за жените  като процент  
от средното  брутно  почасово  възнаграждение  за мъжете . 
14 Вж. неотдавнашния  доклад  Предоставянето  на услуги  за грижи  за децата , Platenga/Remery, 
2008 г. 
15 Пак там, стр. 18. 
 
BG 6   BG посочените  държави -членки  разполагат  и с най-ефективни  политики  относно  
съвместяването . 
5. ВЪЗМОЖНИ  ОТГОВОРИ  НА ПОЛИТИКАТА  НА ЕС 
Целите  са да се реши  проблемът  с нивото  на заетост  на жените  с деца  и да се намалят  
неравновесието  между  половете  и половата  дискриминация  посредством  увеличаване  
на предлаганите  възможности , подобряване  на условията  за ползване  на отпуск  по 
семейни  причини  и осигуряване  на финансова  подкрепа  по време  на отпуска  по 
семейни  причини .  
Разгледани  бяха  голям  брой  възможности  преди  да се стигне  до заключението , че 
бездействието  не е приемлив  вариант , поради  това, че Комисията  определи  уреждането  
на по-доброто  съвместяване  за един  от приоритетите  си от Пътната  карта  за равенство  
между  жените  и мъжете  и основни  заинтересовани  лица  я призоваха  да направи  повече  
в тази област . Използването  на незаконодателни  мерки  (например  обмяната  на добри  
практики  и инициативи  на социалните  партньори ) ще продължи  при всички  случаи , 
както  и на други  мерки  за увеличаване  на нивото  на заетост  при жените . ЕС трябва  да 
предприеме  по-нататъшни  мерки  за насърчаване  на заетостта  при жените  и да им даде  
възможност  да използват  пълния  си потенциал  и способности . Поради  това че 
продължават  да съществуват  големи  различия  между  действителната  и желаната  
структура  на заетостта , изглежда  е явно , че жените  като цяло  желаят  да работят  повече . 
Поради  това съществува  голям  потенциал  за увеличаване  на участието  на жените  на 
пазара  на труда . 
Така  вариантите  се сведоха  до следните : непредприемане  на действия  на равнище  ЕС, 
разпространяване  на добри  практики , изменение  на правилата  за отпуск  по майчинство  
(Директива  92/85/ЕИО ), изменение  на правилата  за родителски  отпуск  
(Директива  96/34/ЕО), създаване  на по-конкретни  разпоредби  относно  отпуска  за 
осиновяване  и въвеждане  на две нови  форми  на отпуск  — отпуск  по бащинство  и 
„синовен “ отпуск .  
6. ОЦЕНЯВАНЕ  НА ВАРИАНТИТЕ   
Всеки  от вариантите  беше  оценен  от гледна  точка  на това доколко  постига  целите  и в 
сравнителен  план  с изходния  вариант . Стана  ясно , че вариантът  на „бездействие “ не би 
решил  установените  проблеми . Вариантът  „разпространяване  на добри  практики “ би 
бил от полза  при постигането  на по-добро  равновесие  между  служебния  и личния  
живот . 
Що се отнася  до отпуска  по майчинство , заплащане  на ниво  100 % от предишната  
заплата  и удължаване  на отпуска  с четири  седмици  биха  предоставили  смислена  и 
ценна  подкрепа  от гледна  точка  на по-доброто  съвместяване . Същото  се отнася  до 
клауза , предоставяща  право  за искане  на гъвкаво  работно  време  след  завръщане  от 
отпуск  по майчинство . Целите  биха  били  постигнати , с изключение  на намаляването  на 
разликата  между  жените  и мъжете  при ползването  на отпуск  по семейни  причини . 
Що се отнася  до родителския  отпуск , беше  преценено , че увеличаването  му с един  
месец  и осигуряването  на заплащане  от 66 % от предишната  заплата  осигуряват  ценна  
подкрепа  при съвместяването , ако и двамата  родители  ползват  поне  един  месец  
родителски  отпуск . Предвид  заплащането  на родителския  отпуск , бащите  биха  били  
 
BG 7   BG стимулирани  да ползват  поне  месец  родителски  отпуск , което  право  иначе  би било  
загубено . Разпоредби  от подобен  вид се оказаха  много  ефективни  в скандинавските  
страни . 
Що се отнася  до отпуска  за осиновяване , адаптирането  на разпоредбите  доколкото  е 
възможно  към тези, уреждащи  родителския  отпуск , беше  оценено  като обещаващо  по 
същите  причини , поради  които  се цели  изменение  в уредбата  на родителския  отпуск . 
Осигуряването  на отпуск  по бащинство  от 10 дни беше  оценено  като особено  полезно  
от гледна  точка  на поощряването  на повече  бащи  да ползват  родителски  отпуск . 
Съгласно  натрупания  в други  държави -членки  опит , бащите  ще ползват  отпуск  по 
семейни  причини  само  ако нивото  на заплащане  по време  на отпуска  по бащинство  е 
тясно  свързано  с размера  на техните  заплати . Поради  това при този вариант  се 
предвижда  заплащане , равно  на поне  66 % от работната  заплата . 
Осигуряването  на едномесечен  „синовен “ отпуск  за полагане  на грижи  за член  на 
семейството  на издръжка  (включително  деца  над осемгодишна  възраст ) беше  оценено  
като полезно  от гледна  точка  на подпомагането  на жените  (или мъжете ) да запазят  
работното  си място  докато  се грижат  за член  на семейството  на издръжка . 
7. ЗАКЛЮЧЕНИЕ  
Заключението  на доклада  за оценка  на въздействието  е, че правно  обвързващите  мерки  
на равнище  Общност  биха  били  най-добрият  инструмент  за постигане  на поставените  
цели . Комбинацията  от промени  в подложената  на оценка  правна  уредба  на отпуска  по 
майчинство  и родителския  отпуск  и въвеждането  на нови /други  форми  на отпуск  би 
представлявала  много  полезен  набор  от мерки  за постигането  на по-добро  
съвместяване . Въпреки  това, тъй като предстоят  преговори  на социалните  партньори  
относно  родителския  отпуск , Комисията  следва  да се въздържи  от представянето  на 
предложения  относно  родителския  отпуск  и следва  да вземе  предвид , че преговорите  на 
социалните  партньори  биха  могли  да включват  новите  форми  на отпуск . При тези 
обстоятелства , единствената  приложима  към момента  мярка  е предложение  за 
изменение  на правната  уредба  на отпуска  по майчинство .